নতুন বছরেই ‘জ্যাকপট’! সূর্য–মঙ্গলের বিরল সংযোগে কোটিপতি যোগ ৩ রাশির

ওয়েব ডেস্ক: নতুন বছর ২০২৬ (New Year 2026) শুরুর সঙ্গেই জ্যোতিষমহলে (Astrology) বাড়ছে উত্তেজনা। বছরের শুরুতেই সূর্য ও মঙ্গলের বিরল সংযোগ, যাকে আদিত্য মঙ্গল যোগ বলা হয়—কিছু রাশির (Rashifal) জীবনে বড়সড় পরিবর্তন আনতে পারে বলে মত জ্যোতিষীদের। এই গ্রহযোগ কর্মজীবন, অর্থ ও সামাজিক সম্মানের ক্ষেত্রে বিশেষ প্রভাব ফেলতে পারে।

সূর্যকে গ্রহরাজ হিসেবে ধরা হয়, যা আত্মবিশ্বাস, নেতৃত্ব ও সম্মানের প্রতীক। অন্যদিকে মঙ্গল শক্তি, সাহস, কর্মোদ্যম ও বীরত্বের কারক। এই দুই অগ্নি-উপাদান গ্রহ একই রাশিতে অবস্থান করলে তার প্রভাব অত্যন্ত শক্তিশালী হয় বলে মনে করা হয়।

আরও পড়ুন: রবির শক্তিবৃদ্ধি! বছরের প্রথম দিনেই ভাগ্য খুলছে কোন কোন রাশির?

ভোপাল-ভিত্তিক জ্যোতিষী ও বাস্তু বিশেষজ্ঞ পণ্ডিত হিতেন্দ্র কুমার শর্মার মতে, বছরের শুরুতেই এই সূর্য-মঙ্গল সংযোগ চাকরি, ব্যবসা, সরকারি পরিষেবা, পুলিশ ও সেনাবাহিনীর সঙ্গে যুক্তদের জন্য বিশেষ শুভ হতে পারে। তবে আগুনের প্রভাবের কারণে রাগ ও আবেগ নিয়ন্ত্রণে রাখাও জরুরি।

মেষ

মেষ রাশির অধিপতি মঙ্গল হওয়ায় এই যোগ আপনার জন্য ‘ডাবল ইঞ্জিন’ের মতো কাজ করবে।
চাকরিতে পদোন্নতির যোগ, নতুন ব্যবসায়িক চুক্তি ও আটকে থাকা কাজ সম্পন্ন হওয়ার সম্ভাবনা প্রবল। সম্পত্তি সংক্রান্ত বিষয়ে লাভ হতে পারে। আইনি জটিলতায় থাকা ব্যক্তিরাও স্বস্তি পেতে পারেন।

সিংহ

সূর্যের প্রভাবাধীন এই রাশির জাতকদের জন্য সময়টা অত্যন্ত অনুকূল।
কর্মক্ষেত্রে প্রভাব ও স্বীকৃতি বাড়বে। নেতৃত্বের দায়িত্ব, বিশেষ প্রকল্প বা হঠাৎ বড় দায়িত্ব পাওয়ার সম্ভাবনা রয়েছে। মিডিয়া, প্রশাসন, রাজনীতি, শিক্ষা ও ব্যবস্থাপনা ক্ষেত্রে যুক্তদের উন্নতির ইঙ্গিত মিলছে। বিদেশযাত্রা বা বদলিও হতে পারে।

ধনু

এই সময়টি ধনু রাশির জন্য কার্যত আশীর্বাদস্বরূপ।
ভাগ্য সহায় হবে, দীর্ঘদিনের আটকে থাকা কাজ এগোবে। প্রতিযোগিতামূলক পরীক্ষা, বিদেশে চাকরি বা ভ্রমণ থেকে আর্থিক লাভের যোগ রয়েছে। নতুন পরিচয় ও সম্পর্ক ভবিষ্যতে উপকারে আসতে পারে।