বছরের শুরুতেই ধাক্কা! জানুয়ারিতে বিচ্ছেদ ও কর্মক্ষেত্রের অশান্তির আশঙ্কা ৩ রাশির

ওয়েব ডেস্ক: শুরু হয়ে গিয়েছে নতুন বছর (New Year 2026)। নতুন বছর মানেই জীবনের এক নতুন অধ্যায়ের সূচনা। জানুয়ারি মাস তাই সকলের কাছেই অত্যন্ত গুরুত্বপূর্ণ। বছরের প্রথম মাস ভাল কাটলে অনেকেই ধরে নেন গোটা বছরটাই ভালো যাবে। আবার উল্টোটা হলে মনোবল ভেঙে পড়ে। তবে জ্যোতিষশাস্ত্র (Astrology) বলছে, একটি মাস খারাপ গেলেই গোটা বছর মন্দ হবে—এই ধারণা ঠিক নয়। ধৈর্য ও ইতিবাচক মনোভাব রাখলে পরিস্থিতি ঘুরে দাঁড়াতে পারে। তবে চলতি জানুয়ারি মাসে কিছুটা চাপ ও অশান্তির মুখে পড়তে পারেন তিন রাশির (Rashifal) জাতক-জাতিকারা। দেখে নিন তালিকায় কারা রয়েছেন… (Horoscope Today)।

মিথুন

জানুয়ারি মাস মিথুন রাশির জাতক-জাতিকাদের জন্য বেশ ঝামেলার হতে পারে। পরিশ্রম করেও প্রত্যাশিত ফল নাও পেতে পারেন। কর্মক্ষেত্রে ঊর্ধ্বতনদের কড়া কথা শুনতে হতে পারে। ব্যবসায়ীদের ক্ষেত্রেও নানা সমস্যার ইঙ্গিত রয়েছে। কর্মচারীদের সঙ্গে অকারণে বিবাদে জড়ানোর সম্ভাবনা। ধৈর্য ধরুন—সময় বদলাবে।

আরও পড়ুন: আজকের রাশিফল: কার ভাগ্যে উন্নতি, কে থাকবেন সতর্ক?

কর্কট

ব্যক্তিগত জীবনে বড়সড় টানাপোড়েনের আশঙ্কা। জানুয়ারিতে কর্কট রাশির জাতক-জাতিকাদের সম্পর্ক এমন দিকে মোড় নিতে পারে, যা আগে কল্পনাও করেননি। আবেগ নিয়ন্ত্রণে না রাখলে সমস্যা আরও জটিল হবে। পরিস্থিতি সামলাতে না পারলে বিচ্ছেদ পর্যন্ত গড়াতে পারে। মাথা ঠান্ডা রাখা অত্যন্ত জরুরি।

বৃশ্চিক

এই মাসে বৃশ্চিক রাশির জাতক-জাতিকাদের সামনে একের পর এক চ্যালেঞ্জ। কর্মক্ষেত্র, ব্যক্তিগত জীবন এবং স্বাস্থ্যের দিক থেকেও সতর্ক থাকতে হবে। অকারণে ক্লান্তি, মানসিক অবসাদ ও কাজে অনীহা দেখা দিতে পারে। কাজের চাপের প্রভাব পড়বে ব্যক্তিগত সম্পর্কেও, ফলে শান্তি বিঘ্নিত হওয়ার আশঙ্কা।